Melania Trump

Melania Knauss Trump (født Melanija Knavs; 1970) er en slovensk/amerikansk smykkedesigner og tidligere modell. Hun er USAs førstedame fra 2025. Hun hadde tidligere samme verv fra 2017 til 2021.

 Bakgrunn 
Melania Trump ble født Melanija Knavs 26. april 1970 i Sevnica i Slovenia, som på den tid var en delrepublikk av Jugoslavia. I 2001 flyttet hun til USA. Melania giftet seg i 2005 med eiendomsmagnaten Donald Trump. Paret fikk i 2006 sønnen Barron Trump og samme år ble Melania naturalisert amerikansk statsborger. 

 Virke 
Til forskjell fra Donald Trump har hun, som for eksempel gjennom sosiale medier, delt lite offentlig, og, i motsetning til mannen, trives hun ikke offentlighetens i lys. Hun er tilhenger av selvbestemt abort.

Da Donald Trump ble tatt i ed som USAs 45. president, 20. januar 2017, ble Melania USAs førstedame. Hun er den andre førstedamen som er født utenlands (John Q. Adams hustru ble født i England), men den første som ikke er født amerikansk (fru Adams var datter av amerikanske foreldre).

Hun ga i oktober 2024 ut sine memoirer. The Economist beskriver boken som banal men relevant. New York Times mener boken er tynn og full av tåkelegging. The Telegraph beskriver boken som skrudd og lite troverdig, og ga 1 av 5 stjerner. Ifølge New York Magazine gir hennes politiske betraktninger lite mening. NRKs anmelder Siss Vik beskriver boken som den kjedeligste hun har lest og mener den er floskelpreget.

Kort tid etter Russlands invasjon av Ukraina 2022 uttrykte Melania Trump medfølelse med de ukrainske forsvarerne og oppfordret folk til å donere for å hjelpe dem gjennom Røde Kors.«How Melania Trump emerged as one of Zelensky’s key allies in the White House» Independent (15. juli 2025) Ifølge Donald Trump har Melania Trump minnet ham om ukraniske byer som blir bombet av russiske angripere.«Ukrainians hail Melania Trump after president’s change of tack over Russia» The Guardian (15. juli 2025)

 Referanser 

 Eksterne lenker 




Kategori:USAs førstedamer
Kategori:Modeller fra USA
Kategori:Trump
Kategori:Personer fra Novo Mesto